

|  |  |
| --- | --- |
| Møtereferat | **Oppvekst og levekår**Lassa skolePostadr.: Postboks 8069 Forus, 4068 StavangerBesøksadr.: Rektor Berntsensgate 9Telefon: 51508302 Faks: E-post: lassa.skole@stavanger.kommune.no www.stavanger.kommune.noOrg.nr.: NO 964 965 226 |

|  |  |
| --- | --- |
| Gruppe: | **Driftstyremøte**  |
| Møtested: | **Lassa skole** |
| Møtedato/ -tid: | **23.11.16 kl.18.00 -20.00** |
| Møteleder | Øyvind Gundersen | Referent: Kristin Haugen Olsen |
| Deltakere: | Øyvind Gundersen(leder) Signe Sirevaag Thorsen (politisk representant) Nadine Littmann (kommunalt ansatt)Ingvar Lunde (ledelsen) Emilie Soma Hauge og Karen Sofie Fosså (elevråd) Kristin Haugen Olsen (rektor) |
| Forfall: | Hildegunn Huse (Tillitsvalgt), foreldrerepresentant, |

|  |  |  |
| --- | --- | --- |
| REFERANSE  | JOURNALNR | DATO |

| **Sak nr.:** |  | **Ansvar** |
| --- | --- | --- |
|  21/16 | **Godkjenning av innkalling og møtebok fra 08.06.2016**Innkalling og møtebok er godkjent**.** |  |
|  Orientering | **Nytt fra Elevråd**Elevrådet startet i begynnelsen av september med å bli kjent og ha opplæring i demokrati. Hva innebærer det å være elevrådsrepresentant og hvilke regler som gjelder for elevrådsarbeidet.**Elevrådet har jobbet med en sak: Sykkelparkering.**Alle klassene har diskutert og kommet med forslag om gode måter å ha sykkelparkering på. Alle forslagene ble presentert på et elevrådsmøte og elevrådet ble enig om et endelig forslag som ble levert til rektor. Rektor er enig i elevrådets forslag:Vi går tilbake til trinnvis sykkelparkering:1. – 4. trinn Langs gjerdet mot blokkene fra UFO dissen til blå container.5. trinn Langs egen del av gjerdet bak gule skur.6. trinn Sykkelstativ bak gule skur.7. trinn Langs veggen utenfor mat og helse/klasserom.Det vil bli merket opp hvor de ulike trinnene kan parkere syklene sine. Rektor gir beskjed når det vaktmester har merket opp sykkelparkeringen, da skal elevrådet dele seg i små grupper og vise klassene hvor og hvordan syklene deres skal parkeres.I tillegg støtter rektor elevrådets ønske om å skrive en oppfordring der vi anbefaler at de yngste elevene kun sykler til skolen hvis de må, og hun vil publisere denne oppfordringen på hjemmesiden.**Hei Verden.**Alle elevrådsrepresentantene har presentert de fire landene for klassen sin ved å vise bilder, video og informasjon om landene fra Heiverden.no.Alle elevene har stemt, og ledergruppen talte opp stemmene i et storefri. Resultatet ble:Zambia 148 stemmer.Laos 94 stemmer.Bangladesh 53 stemmer.Peru 50 stemmer.Onsdag 9. november laget elevrådet konvolutter i storefri til omvendt julekalender.**Trivsel** Elevrådet har bestemt at satsingsområdet i år også skal handle om trivsel.Vi skal jobbe for at friminuttene blir best mulig for alle.Vi har begynt med trivselsvakter, og etter jul blir det ulike fellesaktiviteter i storefri som for eksempel sjakk, landhockey i gymsalen, bulldog i gymsalen osv.Vi jobber med å planlegge dette nå.**Nytt fra FAU*** Det har vært møter i ledergruppen og undergrupper.
* Det har vært stort engasjement rundt budsjettet. Petter Enoksen har vært i kontakt med politikere rundt eventuelle kutt. Det er skrevet et leserinnlegg fra FAU om saken.
* Det er opprettet et bydels FAU som hadde møte i oktober. Det stilte også representanter fra bydelsutvalget. Det var enighet om å reaktivere bydels - FAU. Hva skal et bydels FAU egentlig gjøre?
* F.eks. felles foredrag i bydelen.
* Bruktmarked er avholdt.
* FAU stormøte – oppstartsmøte skal avholdes i januar.
* Drift styrerepresentant skal velges på dette møte.
* Det har kommet opp en sak rundt tilbudet på SFO fra SFO gruppen i FAU. Det har kommet noen innspill om ting man ønsker skal forbedres. Det har kommet ønske om et møte med SFO og skolen.

Deltagere: Leder i SFO gruppen, SFO leder, driftstyreleder og rektor. Mål med møte er å finne ut hva det kan gjøres noe med og få en forståelse av hvilke rammer og retningslinjer som ligger til grunn for dette. Driftstyreleder og rektor finner en aktuell dato for dette møtet. **Nytt fra rektor**Foreldreundersøkelsen er sendt ut digitalt. Vi håper på stor deltagelse og høy svarprosent.Etter mange års venting får vi endelig lys ute i skolegården. I den mørke årstiden er skolegården og bak skolen, ned mot skoleskogen veldig mørk. Her kommer det nå lys.Heisen på Lassa skole har ikke vært sikker og det er fra få det at den skal brukes til persontransport. Denne blir nå byttet slik at den oppfyller alle krav og kan brukes som personheisSykkelparkering ute – se elevråd. Skolen har kjøpt inn sykkelstativ for å få mer orden på syklene ute.Planer for YnglingehallenUteområdet skal oppgraderes noe. Det er lekeutstyret i nedre skolegård som skal byttes ut. Rektor har henvendt seg til kommunen for å få et utstyr som kan invitere til ulik form for lek og med mange brukere samtidig. Forslagene som var tilsendt var ikke tilfredsstillende utfra de behov skolen har. Dette skal kombineres med prosjekt skolegård til neste år – 2017.Det er også håp om at vi skal få nedgravde søppeldunker. Ledelsen skal på øvelse i skarpe situasjoner. Skarpe situasjoner- fremdeles aktuelt og tas opp i de fleste sentrale organer i kommunen. Det er ønske om en sentral organisering og koordinering av dette bla. med varslingsanlegg, låsing av byggs/ROS analyse mm. Skolen har fått mange nye systemer som skal tas i bruk og som krever en del for oss å sette oss inn i. Stavanger kommune har nå tatt i bruk et saks og arkiveringssystem som heter Public 360. Dette er et system hvor alle skal kunne gå inn og søke opp dokumenter fra Stavanger kommune som ikke er unntatt offentlighet. * Vi har gjennomført to kjekke planleggingsdager med oppstart av et vurderingsprosjekt som arrangeres gjennom Udir. Varighet 2 år.
* **Nytt fra Skolemiljøutvalget**
* Skolemiljøutvalget har konstituert seg. Trygghets/trivsel vakter var oppe.
* Elevene i SMU går vernerunder. Går i gangene – og sjekker at gangene er ryddige og fine.
* Det ble orientert om at Elevundersøkelsen er gjennomført. Undersøkelsen skal evalueres.
 |  |
| 22/16 | **Nytt fra SFO v/ SFO leder Nadine Littmann**Det har vært en oppstart av nytt SFO år med noen utfordringer når det gjelder bemanning, pga sykdom i personalet. SFO har fått gode tilbakemeldinger på aktivitetene i sommer. Jæren Friluftsråd hadde innholdet på en av planleggingsdagene og ga oss masse gode tips og inspirasjon til kjekke aktiviteter ute.Det kan se ut som en kan få færre antall barn også til neste år. Det er en del barn som velger å benytte seg av FFO tilbudet. Dette er et billigere tilbud enn SFO. |  |
| 23/16 | **Skoleruta 2017 – 2018**Det har vært bydelens intensjon å samarbeide om skoleruta for på den måten å minske belastningen på foreldre som må forholde seg til to ulike ruter. Det vil imidlertid ikke alltid la seg gjøre da de ulike skolene har mulighet til å legge sine planleggingsdager ihht. målrettede tiltak, kurs ol. Det vil være et avvik mellom Kannik og Lassa sin skolerute for 2017/2018**Planleggingsdager skole:**14. – 18. august 201717. november 201718.mai blir en fridag og vi starter på skolen 3.april 2017.**Forslag planleggingsdager SFO:**1.8 - 2. 8. 201717.11. 201702.01. 201811.05. 2018**Vedtak****Skolens forslag diskuteres i Klubben ved skolen før endelig vedtak fattes. Legges deretter ut på skolens hjemmeside.** |  |
| 24/16 | **Økonomirapport pr. okt.2016**Lassa skole totalt har et mindreforbruk på kr. 325.404 pr.okt.2016 Skolen har et avvik på kr. 449 015 pr. oktober noe som tilsvarer et forbruk på 97,55% og SFO har et merforbruk pr. okt på 173 611 noe som tilsvarer et forbruk på 106,13%.Merforbruket på SFO kommer av en uforutsigbar personalsituasjon fra høsten 2016 hvor vi har leid inn vikarer for å opprettholde god kvalitet og drift på SFO. Skole dekker SFO sitt merforbruk.Ellers er det planlagte mindreforbruk på skole for å kunne dekke opp et eventuelt kutt i 2017 uten å måtte nedbemanne.Økonomioversikt fremlagt på møtet.**Informasjon tatt til orientering.** |  |
| 25/16 | **Nasjonale prøver 5. trinn**Elevene i 5. trinn på Lassa skole gjennomfører Nasjonale prøver i lesing, regning og engelsk. Alle prøvene gjennomføres digitalt.Elevene og foreldre på 5. trinn får informasjon om nasjonale prøver og gjennomføring i forkant. Elevene og foreldrene får også tilbakemelding på individuelle resultater. Vi bruker resultatene i vårt kollektive utviklingsarbeid og i forbindelse med den enkelte elevens læring.Skolens resultater drøftes i personalet, i skolens ressursteamet og legges fram for Driftsstyret til orientering. Skolens samlede resultater, legges ut her på hjemmesiden i etterkant av driftsstyrets behandling.Resultatene fra årets nasjonale prøver ble presentert og gjennomgått. Resultatene i alle fag var i år under tidligere års nivå og det ble fremlagt en oversikt over hva skolen vil gjøre for å analysere resultatene og lage en plan for hva som skal følges opp videre.Skolen har en egen prosedyre for oppfølging av nasjonale prøver. Disse ligger under skolens resultater i høyre meny. Her gjennomgås alle sider ved undervisning både på system og elevnivå.Skolen vil i tillegg reteste en del elever som har dårligere resultat på NP enn hva som var forventet for å sikre oss at vi har et riktig resultat.De nødvendige tiltak vil bli satt inn i etterkant av retesting.**Resultatene tatt til orientering.** |  |
| 26/16 | **Elevundersøkelsen 2016**Elevundersøkelsen er obligatorisk å gjennomføre på 7. trinn hvert år. På Lassa skole valgte vi i år også å gjennomføre den på 6.trinn.Elevundersøkelsen er en av Utdanningsdirektoratets nettbaserte brukerundersøkelser. Den har til hensikt å gi elevene muligheten til å si hva de mener om forhold som er viktige for at de skal lære og trives på skolen. Elevundersøkelsen ble lansert i 2001 som Elevinspektørene og var frivillig inntil 2004. Resultatene fra Elevundersøkelsen lagres og benyttes å skolen og av Elevrådet for å analysere og utvikle de områdene elevene påpeker for å utvikle læringsmiljøet.Resultatene fra årets undersøkelse viser svarene fra både 6. og 7.trinn. De viser en stor grad av trivsel, motivasjon og opplevelse av støtte fra lærerne. Resultatene er presentert med fargene gul, grønn og rød. Fargene indikerer tilfredsstillende nivå, nivå som må jobbes med og nivå hvor det må settes inn tiltak umiddelbart.Resultatene viser at elevene på Lassa skole stort sett har høy interesse for å lære og vi ligger på grønt på alle områdene som omfatter motivasjon og mestring. Elevene på Lassa sier de trives godt på skolen og at de har noen å være sammen med i friminuttene, de sier de stort sett har et trygt miljø og at de har noen å snakke med i tilfelle noen plager dem.I følge elevene forekommer mobbing sjelden på Lassa skole. Verdien er høy for å oppnå grønt - over 4,9 og maks verdi er 5,0. Lassa skole ligger på 4,9 noe som indikerer at det er en liten gruppe som sier at de er blitt utsatt for utestenging eller andre uønskede hendelser de siste månedene. Dette er noe vi jobber kontinuerlig med, både i klassene, i Elevrådet og med ulike friminutts aktiviteter. Lassa skole har alltid et mål om høyeste verdi på dette spørsmålet og har en null toleranse for denne type atferd.Elevene sier også at de opplever arbeidsro i timene og at de har lærere som hjelper dem med skolearbeidet. Elevene ved Lassa skole opplever også stor grad av medvirkning i egen læringsprosess og at de er godt kjent med hvilke regler som gjelder på skolen. De svarer at de stort sett får god oppfølging i skolearbeidet hjemmefra.Resultatene legges ut på hjemmesiden.**Resultatene er tatt til orientering** |  |
| 27/16 | **Kvalitetsplanen på Lassa skole 2016 – 2020**Lassa skole arbeider utfra den vedtatte Kvalitetsplanen for Stavanger "God, Bedre, Best" 2016 -2020, som du finner link til under "Skolens planer."De tre fokusområdene planen inneholder er: - Medborgerkompetanse og sosialt medansvar (se skolens egen plan for sosial kompetanse - under "Skolens planer")- Lese og skrivekompetanse (se skolens egen Leseopplæringsplan- under "Skolens planer")- Matematisk kompetanse - Vurdering for læring (selvvalgt satsningsområde) Det selvvalgte satsningsområdet er et resultat av Ståstedsanalysen gjennomført i 2015. Her var et av målene at vi på skolen ønsket en felles vurderingskultur på Lassa skole. Det foregår masse god vurdering for læring på skolen, men vi ønsker en felles plattform for hvordan vi skal gjennomføre vurdering hos oss. Derfor har vi meldt oss på et toårig felles kompetansehevingskurs i regi av Udir og Høyskolen i Lillehammer. Kurset heter «SkoleVFL2.0.» og det er et MOCC basert kurs. Det betyr at det er et nettbasert kurs som hele personalet tar sammen. Vi mener dette vil være en viktig bidragsyter til en kollektiv kompetanseheving innen vurdering, og som også vil omfatte de tre satsningsområdene i «God,bedre,best» Kurset involverer alle sider av skolen som organisasjon. Alt fra hva som må til få for å få til kollektiv utvikling, til planarbeid, læreplanarbeid, målorientering, elevinvolvering, feedback og selvfølgelig masse refleksjon rundt vurdering FOR læring.Målet vårt er å få en kollektiv vurderingskultur som fremmer eleveneslæringsutbytte og heve vår kollektive kompetanse. Lassa skole vil bruke to år på dette kurset og skoleledelsen er kursledere, men deltar selv også på kurset. **Forslag til vedtak: Kvalitetsplanene godkjennes og legges ut på skolens hjemmeside**

|  |  |
| --- | --- |
|  | **.**  |

 |  |
| 28/16 | **Forskrift om reglement for orden og oppførsel ved skolene i Stavanger kommune.**Stavanger Kommune sin forskrift til ordensreglementet for skoler i Stavanger kommune ble tatt til orientering og er lagt ut på skolens hjemmeside.**Saken tatt til orientering** |  |
| 29/16 | **Erstatning av ødelagte skolebøker og annet utstyr.**Det mistes eller ødelegges bøker og annet utstyr som tilhører skolen for relativt store summer pr. året. Iht. **Forskrift om reglement for orden og oppførsel i Stavanger kommune**, **vedtatt 8.6.2016** har skolen anledning til å reise et erstatningskrav overfor foresatte.Lassa skole ber om Driftsstyrets godkjenning til å praktisere erstatningskravet og legge det inn i Lassa skole sitt lokalt tilpassede ordensreglement eller «kjøreregler» som vi har kalt det.Begge dokumentene ligger i dag på skolens hjemmeside.Vi ønsker å tilføye erstatningskravet for ødelagte skolebøker og annet utstyr til dette dokumentet.Det var også ønske om en presisering i Lassa skole sitt eget ordensreglement kalt «Kjøreregler for Lassa skole» når det gjelder bruk av mobiltelefon og at de samme reglene gjelder for bruk av smartklokker som har blitt et økende problem på Lassa skole.Rektor vil legge ut en påminning på skolens hjemmeside om dette.**Vedtak: Driftsstyret støtter forslaget om å legge erstatning av tapte skolebøker og annet utstyr inn i skolens ordensreglement. Det skal også presiseres at det er de samme regler for bruk av smart klokker som bruk av mobiltelefoner. De skal være avslått i skoletiden.** |  |
| 30/16 | **Gå eller sykle til skolen»**I 2014 ble det som ledd i folkehelsearbeidet startet et prosjekt som er gitt navnet «GÅ ELLER SYKLE TIL SKOLEN». Målet med prosjektet er å øke den fysiske aktiviteten hos elevene både på kort og lang sikt ved å innarbeide gode vaner ved at det å gå, blir det naturlige valg. Målgruppen er elever fra 1-7. trinn. Skolene avgjør selv hvordan prosjektmidlene skal anvendes, om en vil lage premieringsordninger eller annet. Driftsstyret avgjør. Forutsetningen er at bruken av midlene skal drøftes både med elevråd og FAU før saken fremmes for driftsstyret. Når skolesjefen skal rapportere om bruken av midlene, vil noen skoler bli kontaktet for å orientere om hvordan prosjektet er gjennomført. Vi ønsker lykke til med gjennomføringen, og håper det kan stimulere både helsefremmende og hyggelige aktiviteter. INNSPILL FRA ELEVRÅDET TIL NOTATET «GÅ ELLER SYKLE TIL SKOLEN 2016. Elevrådet hadde møte 23. november for å diskutere notatet og gi innspill til ønsket bruk av prosjektmidlene på 14.000 kr.Elevrådet ønsker at midlene skal brukes til:1. Trivselsdag med fysisk aktivitet, med utstyr som introduseres på trivselsdagen.2. Hoppetaukonkurranse for hele skolen med premie.Av sportsutstyr ønsker elevrådet å investere i:* Fotballer/håndballer/basketballer og småballer.
* Slengtau og hoppetau.
* Badminton utstyr
* To sett med vester til ulike sportsturneringer i friminuttene og på aktivitetsdager.

I fjor fikk klassene midler fra FAU til utstyr. Dette økte friminutts aktivitetene betraktelig. Både elever og lærere har snakket mye om hvordan utstyr har en positiv virkning for hvor mange som er aktive i friminuttene.Siden utstyret er forbruksvare er det et jevnlig behov for utskiftning av sportsutstyret.**Vedtak: Driftstyret støtter Elevrådets forslag.** |  |
| 31/16 | **Møteplan våren 2017**25.januar (hvis budsjett har kommet)26.april7.juni |  |
| 32/16 | **Eventuelt** |  |